TIE VAPAUTUMISEEN
OPETUS: GORDON VAN VEELEN
PARANTUMINEN
Hei! Olen Gordon van Veelen Hollannista.
Olen ollut Healing Rooms -liikkeen yksi vastuunkantaja jo 10 vuotta.
Olen nyt Virossa opettamassa ja kouluttamassa -
Healing Rooms -tiimiläisiä parantamisen palvelutyöhön.
Ihmisen keho on melkoinen mysteeri.
Olemme ruumis, sielu ja henki.
Ne kaikki voivat sairastua.
Henkemme, sielumme ja ruumiimme voi sairastua.
Myös sairauksien syyt ovat hyvin erilaisia.
Sairaus ja kipu voivat olla luonnollisia.
Ihminen saattaa kaatua ja lyödä polvensa.
Se on fyysinen vamma, ja sen aiheuttajakin on fyysinen.
Fyysisistä, kehon sairauksista valtaosan alkuperä -
ei ole fyysinen, vaan ne johtuvat sielusta.
Tällaisia sairauksia kutsutaan psykosomaattisiksi sairauksiksi.
Kreikan 'psyke' tarkoittaa: 'sielu'. 'Soma' tarkoittaa: 'ruumis'.
Ne ovat siis ruumiin sairauksia, joiden alkuperä on sielussa.
Itse sairastuin kerran.
Minulla oli tilapäistyö, josta maksettiin kehnosti.
Minut laitettiin töihin ison sanomalehden palkanlaskentaan.
Sain tietää, että esimieheltäni meni enemmän rahaa -
parkkisakkoihin kuin palkkaani.
Se turhautti minua. Olin tyytymätön.
Aloin murehtia. Tulin onnettomaksi ja turhautuneeksi.
Muutaman päivän jälkeen vatsassani alkoi tuntua oudolta.
Join lasillisen maitoa, ja outo tunne hävisi.
Seuraavana päivänä vatsaa alkoi poltella taas. Join lasillisen maitoa.
Iltapäivällä jouduin juomaan toisen lasin maitoa, -
jotta vatsakipu lähtisi.
Seuraavana päivänä tarvitsin kolme lasillista maitoa, -
sitä seuraavana neljä.
Sitten en enää voinut juoda maitoa, sillä vatsani oli jatkuvasti kipeä.
Silloin havahduin.
Sanoin itselleni: -
"Sinulle tulee vielä vatsahaava, -
koska olet tyytymätön ja onneton tässä työpaikassa."
Silloin päätin tehdä parannuksen ja muuttaa asenteeni.
Sanoin: "Herra, jos on tahtosi, että olen lopun ikäni tässä työpaikassa, -
teen sen iloiten."
Arvaa, mitä tapahtui? Kipu helpotti tunnissa.
En parantunut rukouksen vaan parannuksenteon seurauksena.
Moderni lääketiede uskoo, että sairauksista ainakin 50 prosenttia -
juontaa juurensa sieluumme.
Sielunelämässä on epätasapaino, joka häiritsee immuunijärjestelmäämme.
Se aiheuttaa sairauksia.
Niin me menetämme terveytemme.
Murehtiminen on yleisin esimerkki. Monet murehtivat.
He eivät saa nukuttua. Heille tulee eri sairauksia.
Heillä on ongelmia vatsan ja ruoansulatuksen kanssa.
Heille tulee kaikenlaisia vaivoja, kuten korkea verenpaine -
tai sydän- ja verisuonitauti murehtimisen seurauksena.
Saatat sanoa: "Olen murehtijatyyppi."
Mutta Raamattu sanoo siitä näin.
Jeesus sanoo Jumalan lapsille: "Älkää murehtiko, mitä syötte, -
mitä puette päällenne tai missä asutte.
Pakanat, ei-uskovat murehtivat niitä asioita.
Te olette Isän lapsia. Hän tietää, mitä tarvitsette, ja antaa sen.
Älkää murehtiko."
Murehtiminen aiheuttaa terveysongelmia.
Jos katsoo tarkemmin, näkee, että on olemassa erityisiä tunteita -
tai tunne-elämän epätasapainoa, -
jotka altistavat meitä sairauksille.
Ensimmäinen sellainen tunne on viha.
Viha. Me kaikki olemme joskus vihaisia. Jumalakin.
Tärkeää on, miten käsittelemme vihaa.
Raamattu puhuu Efesolaiskirjeessä vihan purskahduksista.
Se kehottaa sopimaan vihanpurkaukset samana päivänä.
Keskustelemaan henkilön kanssa, jolle on ollut vihainen.
Pitää löytää kompromissi tai antaa anteeksi.
Täytyy päästä yli vihasta. Ei saa jäädä jumiin vihaan.
Näemme elämässä, että ihmiset loukkaantuvat.
Joku kohteli heitä huonosti, tai he kokivat tulleensa kaltoinkohdelluksi.
He kokevat epäoikeudenmukaisuutta.
Niinpä he hautovat vihaa.
Viha voi muuttua kostonhaluksi. "Haluan, että hän saa rangaistuksen."
Se voi saada anteeksiantamattomuuden muodon.
"En ikinä anna anteeksi. Kärsin seurauksista yhä."
"Hänenkin pitäisi kärsiä."
Se on anteeksiantamattomuutta.
Se voi tulla esiin ajatuksina, että haluaisi tappaa kyseisen henkilön.
Koston, murhan ajatuksina. Vaikka niitä ei toteuta, ne tunteet ovat tosia.
Jos tällaisia tunteita hautoo, -
muodostuu suuri määrä vihan hormoneja.
Hetkellisesti siinä ei ole mitään vikaa.
Niitä tarvitaan, jos pitää taistella.
Taistele tai pakene -hormoneja. Siinä ei ole mitään väärää.
Mutta jos näitä hormoneja on pitkään, ne kasautuvat.
Jos niitä kasautuu paljon, immuunijärjestelmämme heikkenee.
Ihmisellä, jolla on vihaongelma, on kolminkertainen riski -
saada sydän- tai verisuonitauti. Näin kertovat tilastot.
Sydänkohtauksia, verisuonen repeämisiä aivoissa -
tai verisuoniongelmia -
esiintyy suhteessa enemmän vihaisissa ihmisissä.
Vihan hautominen -
ei ole siten harmitonta. Se on hyvin vaarallista.
Ihmiset kärsivät ja kuolevat ennen aikojaan, -
koska heillä on vihaa.
Kerron pienen vitsin.
Minulla on auto, jossa on äänitorvi.
Olen ajanut autolla 400 000 kilometriä -
ja painanut torvea ehkä kahdeksan kertaa.
Kerran 50 000 kilometrissä. En tiedä, toimiikokaan torvi.
Mutta jotkut painavat torvea alinomaa ilmaistakseen vihaansa.
He ajavat liikenteen seassa toitottaen torvea ja pelotellen muita.
Mutta kerron heistä nyt jotain.
Älä pelkää heitä, sillä he kuolevat pian.
Se ei ole oikeastaan hauska vitsi.
Se kertoo tunteista, joista ja joiden hautomisesta Jumala varoittaa.
Olen työssäni nähnyt anteeksiantamattomuuden seuraukset
Monet sairastavat -
etenkin niveliin vaikuttavia sairauksia anteeksiantamattomuuden takia.
Työssäni törmään usein seuraavanlaiseen kamppailuun.
Koen, että henkilön sairauden alkuperä on anteeksiantamattomuus.
Neuvon häntä antamaan anteeksi.
Joskus hän sanoo: "En voi" tai "En halua antaa anteeksi".
"En anna anteeksi sitä tekoa. En suostu. En ikinä anna anteeksi."
Sitten alamme väitellä anteeksiannosta.
Voin sanoa, että Jeesus voittaa aina.
Jossain vaiheessa tajuaa, -
että jos Jeesus antoi anteeksi ristiinnaulitsijoille, -
ei ole tekosyytä olla anteeksiantamaton, -
olipa meille tehty mitä tahansa.
Mikään ei ole pahempaa kuin Jeesuksen ristiinnaulitseminen.
Jos Hän antoi anteeksi, meilläkään ei ole muuta vaihtoehtoa.
Tapasin kerran 65-vuotiaan pastorinvaimon.
Hän tuli toimipisteellemme kumarassa ja kierossa kepin kanssa.
Hänen sormensa olivat koukussa niveltulehduksen takia.
Hän pyysi rukousta.
Kysyin Herralta, miten toimin naisen kanssa. Hän vastasi.
"Kysy hänen poikaystävästään."
Hän istuutui. Kysyin: "Oliko sinulla poikaystävää nuoruudessa?"
"Harrastitteko seksiä?"
Nainen suuttui.
"Kuka luulet minun olevan? Olen pastorin vaimo."
"Olen ollut naimisissa 40 vuotta! Mikä kysymys tämä on?"
Sanoin, että kysyn sitä silti.
Hän oli yhä vihainen. "Miksi kyselet 45 vuoden takaisia asioita?"
Sanoin: "Eli vastaus on: kyllä, 45 vuotta sitten."
Nainen käänsi katseensa maahan. "Niin, 45 vuotta sitten, kyllä."
"Olin rakastunut. Niin hänkin. Pidimme toisistamme."
"Hän lupasi mennä kanssani naimisiin. Halusi seksiä. Minä annoin periksi."
"Harrastimme seksiä. Seurustelimme hetken."
Kysyin, miten se loppui.
Hän sanoi: "Selvisi, että hän tapaili muitakin tyttöjä -
ja makasi heidän kanssaan. Lopetin suhteen."
Sanoin: "Se oli varmasti tuskallista."
Hän sanoi: "Niin oli. Olin tosi pettynyt ja rikki."
Kysyin: "Annoitko hänelle anteeksi?"
Hän mietti hetken ja sanoi: "Luulen niin."
"En ajattele sitä enää. Siitä on jo pitkä aika."
"Se ei ole mielessäni enää."
Sanoin: "Lausutaan positiivinen julistus. Toista perässäni: -
Isä, tulen eteesi Jeesuksen nimessä. Annan miehelle anteeksi petoksen."
Hän suostui ja alkoi rukoilla.
"Isä, tulen eteesi Jeesuksen nimessä." Yhtäkkiä hän ei pystynyt puhumaan.
Hän alkoi nyyhkiä.
Hän ei saanut lausetta loppuun.
Asia teki häneen silmin nähden kipeää.
Sanoin: "Kipu on yhä olemassa. Et ikinä oikein antanut anteeksi."
"Yritit unohtaa, mutta heti kun asiaa käsitellään, -
kaikki kipu nousee pintaan."
Keskustelimme anteeksiannosta ja anteeksiannon tärkeydestä.
Viiden minuutin päästä hän toisti rukouksen.
"Isä, annan miehelle anteeksi petoksen."
Rukoilimme hänen puolestaan. Palvelimme häntä.
Katkaisimme sielun siteen heidän väliltään.
Ajoin ulos saastaisen hengen, joka siitä oli tullut.
Sitten kirkonkellot alkoivat soida. Oli alkamassa kokous.
Emme ehtineet puhua enempää. Menimme kirkkosaliin.
Ensimmäisen laulun aikana nainen, joka tuskin oli päässyt kävelemään, -
juoksi lavalle, tanssi ja heilutti keppiään.
Hän huusi: "Minä paranin!"
Lopetettuaan suhteen hän oli mennyt miehensä kanssa naimisiin.
Käden nivelet olivat alkaneet vaivata noin 10 vuoden kuluttua.
Siitä kymmenen vuoden päästä kaikki isot nivelet.
Noin 40 vuoden kuluttua hän oli täysin koukkuselkäinen ja vammainen.
Hän ei yhdistänyt niveltulehdusta alkuperäiseen syyhyn, -
alkuperäiseen kipuun, katkeruuteen ja anteeksiantamattomuuteen.
Se selvisi ilmestystiedon avulla, ja nainen parani.
Monet ovat parantuneet hetkessä, kun he ovat antaneet anteeksi.
Halvaantuneita on noussut pyörä- tuolista, kun he antoivat anteeksi.
He saivat Jumalan täyden siunauksen, -
jota anteeksiantamattomuus esti.
Anteeksiantamattomuus on tärkeä tekijä.
Healing Room -työssä anteeksianto niille, -
jotka ovat meitä vastaan rikkoneet, on yksi tärkeimmistä.
Sitä näkee melkein joka ilta, kun palvelemme.
Jonkun tarvitsee antaa anteeksi.
Se on joskus aika vaikeaa, rankkaa ja tunteita nostattavaa.
Mutta anteeksianto johtaa aina ainakin jonkinlaiseen paranemiseen.
On muitakin tekijöitä, mutta viha on yksi tärkeä tekijä paranemisessa.
Toinen alue on pelko.
Pelko aiheuttaa paljon sairauksia.
Pelolla on monet kasvot, kuten murehtiminen, kaikenlaiset fobiat, -
epävarmuus, julkisissa tilanteissa puhumisen ongelmat.
Itse asiassa apatian alkuperä on pelossa, -
samoin joskus myös perfektionismin ja mustasukkaisuuden.
Myös pelon tunteet -
aiheuttavat paljon hormoneja.
Siinä ei ole mitään vikaa hetkellisesti, mutta pitkään jatkuneena on.
Jos kärsit pelosta, -
immuunijärjestelmäsi on heikentynyt, ja tulee kaikenlaisia vaivoja.
Pelon yleisimpiä seurauksia ovat allergiat ja astma.
Kaikki astmat, allergiat ja ihottumat -
eivät ole seurausta pelosta, mutta jotkut ovat.
Samoin myös sydän- ja verisuonitaudit, -
monet ruoansulatusongelmat -
ja monet migreenit voivat johtua pelosta.
Meidän pitää siis käsitellä pelkoja.
Muistan erään tapauksen.
Healing Roomiimme tuli eräs isä ja äiti. He pyysivät apua.
Heillä oli kaksi lasta, kaksoset. He olivat nelikuisia.
Molemmat kärsivät vaikeasta ihottumasta.
He itkivät ja huusivat yöt läpeensä. Kukaan ei nukkunut kunnolla.
Vanhemmat olivat täysin uupuneita eivätkä enää jaksaneet.
Kysyin, miten he olivat syntyneet ja mitä syntymässä oli tapahtunut.
He kertoivat, että lapset olivat syntyneet normaalisti, -
mutta äiti oli menettänyt paljon verta ja joutunut tehohoitoon.
Hän oli siellä vuorokauden.
Sanoin: "Tiedän, mitä lapsillenne tapahtui."
Kun lapsi syntyy, hänet tavallisesti nostetaan heti äidin vatsan päälle, -
jotta hän tuntee äitinsä, kuulee hänen äänensä, -
haistaa hänet, tuntee hänen kätensä, jotta heidän siteensä vahvistuu.
Syntymä on traumaattinen kokemus. Lapsi tarvitsee lohdutusta sen jälkeen.
Äidin vatsan päällä lapsi nukahtaa.
Tässä tapauksessa vauvat vietiin lastenhuoneeseen.
Siellä oli vinyylikäsineitä, -
outoja ääniä, paljon vauvanitkua.
Se oli aivan outo ympäristö.
Heidän järjestelmässään puhkesi paniikki.
He eivät pystyneet ymmärtämään asiaa.
He tiesivät vain kaipaavansa äitiä ja kaikkea tuttua.
Niinpä heihin tuli pelko.
Eikä vain vähän, vaan niin paljon, että se houkutteli pelon demoneja.
Demonit pitävät tunteiden hyöystä. Pelon hyöky houkuttelee niitä.
Vaikka äiti palasi parin päivän päästä, pelko oli jo lapsissa.
Rukoilimme vanhempien kanssa. Lapset olivat 50 kilometrin päässä.
Sanoin: "Jeesuksen nimessä käsken pelon demonien lähteä lapsista."
Vanhemmat menivät kotiin ja nukkuivat yön.
Aamulla he katsoivat lapsiaan.
Heidän yllätyksekseen molemmilla lapsilla oli uusi iho.
Ihottumasta ei ollut jälkeäkään.
Se oli hienoimpia voittojamme pelosta sairauden alkuperänä.
Viimeisenä tahdon mainita hylkäämisen.
Hylkäämisen kokeneet saattavat kärsiä ruoansulatuksen ongelmista, -
kuten ärtyvän suolen oireyhtymä, -
jopa paksusuolisyöpä.
Samoin sydämen rytmihäiriöt, -
sydän- ja verisuonitaudit. Ne kaikki voivat johtua hylkäämisestä.
Hylkääminen tarkoittaa, ettei saanut tarvitsemaansa rakkautta.
Sen sijaan henkilö heitettiin pois.
Perhe, johon hän kuului, ei ottanut häntä vastaan.
Hylkäämisestä kärsivät erityisesti adoptoidut lapset, -
mutta myös lapset, jotka eivät olleet tervetulleita.
Toinen vanhemmista ei kenties olisi halunnut lasta.
Ehkä hän olisi ollut abortin kannalla.
Ne ovat hylkäämisen äärimmäisiä muotoja.
On myös lievempiä muotoja, -
kuten se, että vanhemmat eivät rohkaise vaan lannistavat lasta.
On monia hylkäämisen muotoja.
Vaikutukset kehoon ovat vakavat.
Hylkäämisestä ei ole helppo parantua.
En pysty antamaan koko reseptiä muutamassa minuutissa.
Jos joku kärsii hylkäämiskokemuksesta, -
hänen täytyy oppia kommunikoimaan Jumalan kanssa -
ja kuulemaan Jumalan ääni elämäänsä.
Tiedäthän, -
paras hoitokeino kielteisiä sanoja vastaan -
on positiiviset sanat, Jumalan positiiviset sanat.
Paras lääke on positiivisuus, joka tulee suoraan Jumalan sydämestä.
Jos kärsit hylkäämiskokemuksista, kuten monet kärsivät, -
tarvitset todellakin apua.
Älä yritä selviytyä elämästä syyttäen muita siitä, etteivät he rakasta sinua,-
ja samalla kärsien itse hylkäämisestä.
Tarvitset apua, ja apua on saatavilla.
Voit keskustella pastorin kanssa. Voit käydä Healing Roomissa.
Virossa niitä on viisi tai kuusi suurimmissa kaupungeissa.
Selvitä yhteystiedot internetistä. Hae apua hylkäämiskokemukseen.
Se ei helppoa, mutta jos haluat parantua, -
ongelman alkusyy pitää korjata.
On monia, erityisesti naisia, jotka ovat ylipainoisia.
Sen syy on hylkääminen.
He sairastuvat ja kuolevat ennen aikojaan hylkäämisen takia.
Monilla on ongelmia ruoansulatusjärjestelmässä.
Heillä on verenvuotoa, tulehduksia vatsassa ja virtsarakossa.
Migreeni. Monet kärsivät joka kuukausi migreenistä.
Usein suurin syy on hylkääminen.
Mikä ilo olisikaan, jos voisit olla terve?
Jos pystyisit hyväksymään itsesi.
Jos pystyisit näkemään itsesi kauniina, toivottuna -
Jumalan toivomana ja rakastamana.
Varmasti jokainen kärsii hylkäämisestä jollain tasolla.
Me kaikki tarvitsemme lohdutusta Jumalalta.
Minä ainakin tarvitsin. Minun piti kuulla, mitä Jumala ajattelee minusta.
Tarvitsin Hänen rakkauttaan ja huolenpitoaan, -
ei vain lukemalla Jumalan Sanasta, vaan suoraan.
Hänen piti puhua minulle.
Avasin sydämeni vastaanottamaan, ja Hän alkoi puhua minulle.
Hän on hyvin positiivinen.
Hän on maailmassa ainoa, jonka rakkaus on ehdotonta.
Vaikka sinulla olisi ollut hyvät vanhemmat, -
heidän rakkaudenosoituksensa olivat ehdollisia.
"Jos olet kiltti ja tottelet, rakastamme sinua."
Jumalan rakkaus on erilaista.
Hän rakastaa, vaikka emme tottelisi.
En väitä, että Hän olisi iloinen siitä.
Mutta Hän silti rakastaa meitä, ja Hän näkee kokonaisuuden.
Me ihmiset sanomme: "Kerran varas, aina varas."
Jos joku epäonnistuu, häneen lyödään leima.
Se on kuin rikosrekisteri. Teit väärin, joten emme enää ikinä luota sinuun.
Jumala ei ole sellainen.
Hän antaa uuden mahdollisuuden. Hänellä on ulospääsy hylkäämisestä.
Tässä prosessissa saatat tarvita vapautumista ja sisäistä eheytymistä.
Saatat tarvita strategian, miten päästä yli hylkäämisestä, -
jonkinlaista mielen uudistamista.
Ennen kaikkea pitää oppia kommunikoimaan Jumalan kanssa.
Neuvon sinua todella hakemaan apua.
Älä ujostele äläkä ole ylpeä.
Tule Healing Roomiin tai juttele pastorillesi.
En tahdo mainostaa järjestöämme. Se ei ole pääasia.
Tahdon sinun hakevan apua, sillä Jeesuksen nimessä voi parantua.
Tahtoisin päättää opetuksen rukoukseen.
Tämä rukous on tavallaan myös itsensä tutkiskelua.
Kuka minä olen? Miten minä toimin?
Aiheutanko itse oman sairauteni ja ongelmani?
Monet eivät edes tiedä, että he tekevät itsensä sairaiksi -
omilla ajattelutavoillaan.
Saatamme syyttää muita, että he tekevät väärin meitä kohtaan.
Emme tajua, että syy voi olla oma reagointitapamme, -
kuten puolustautuminen, viha, -
pettymyksessä eläminen, itsekeskeisyys, -
itsesäälissä eläminen.
Paljonko aiheutamme itse sairauksiamme?
Silloin Jumala ei voi auttaa meitä.
Jos aiheutamme omat sairautemme, Jumala ei voi auttaa meitä.
Hän tahtoisi auttaa, -
mutta asenteidemme ja tunteidemme pitää muuttua.
Aina se ei onnistu, sillä emme tiedä, että se on oma vikamme.
Saatamme pitää murehtimista ja huolehtimista normaalina.
Siihen on olemassa kiva sanakin: "Olen vastuuntuntoinen."
Se on tekosyy murehtimiselle, mutta se tuhoaa meitä.
Joskus pidämme vihaa vain vanhurskauden muotona.
"Puolustan oikeutta, joten on hyvä olla vihainen."
Mutta se ei ole.
Rukoillaan.
Herra Jeesus, tulemme eteesi.
Kiitos, että kärsit kaiken.
Kärsit ihmisten hylkäämisen, täyden hylkäämisen.
Herra, kärsit epäoikeudenmukaisuuden.
Sinä kuolit puolestamme, -
jotta me parantuisimme.
Jotta meillä olisi ikuinen elämä, mutta myös paraneminen tässä elämässä.
Kiitos, että Sinulla on ratkaisut.
Jos olemme avoimia ja haluamme apua Sinulta, -
ja haluamme vastaanottaa apua myös muilta Kristus-ruumiissa, -
kaikkiin sairauksiin on parantuminen, vaikka syyt olisivat emotionaaliset.
Myös tunne-elämä voi parantua. Se kaikki on Sinussa.
Herra, kiitos rakkaudestasi meitä kohtaan. Aamen.
Suomennos: TV7